Българи в Канада

Българите в Канада са между 27 260 (2006) и 150 000 души. Около 50 хиляди български граждани. Към тях спадат жители с български произход, българско гражданство, говорещи български език, с българско самосъзнание, български атеисти или принадлежащи на Българската православна църква (Български източноправославен диоцез на Америка, Канада и Австралия) или представители на други български религиозни общности.
Поради това, че някои от българите в Канада са български граждани, те официално влизат в преброяването на населението и на България, която включва в официалното преброяване и българските граждани, живеещи в други държави.
Масова миграция на българи към Канада започва в края на 19 и началото на 20 век. Българите се заселват предимно в Торонто, Онтарио заради индустрията, където могат да намерят по-лесно работа. Малка част се установяват в овощарския район около Ниагара Фолс, Южно Онтарио.
През първата половина на 20 век, над 20 хиляди души мигрират от Царство България в Канада. Като половината от тях мигрират по времето на Балканските войни, но основната част на българската имиграция в Канада идва от българското население останало извън територията на царството след Първата световна война – от Източна Тракия, Западна Тракия, Македония, Добруджа, Западните покрайнини и Бесарабия.
Българската колония в Торонто се формира главно от българи-емигранти от Македония и по-специално от Костурско, днес в Гръция. Според българските дипломатически и църковни сведения от 1936 г. само в Торонто колонията е била около 3500 души, докато други оценки достигат до 5000. Според преброяванията в Канада, броят на канадците заявили българска етническа идентичност през първата половина на 20 век са като следва.
До Втората световна война повечето хора, които днес в Канада се идентифицират като македонски канадци, претендират за българска етническа идентичност и са записани като част от българската етническа група.
През 80-те и 90-те години на ХХ век българската общност в Канада се разширява и обхваща столицата Отава и други градове като Ванкувър в провицния Британска Колумбия и Монреал във френскоговорещата провинция Квебек.
Торонто е градът с най-голямата българска общност в Канада, наброяваща над 15 000 – 25 000 души. В града и предградията има 4 български православни храма. Те играят ролята и на културно-информационни центрове, където както новодошлите, така и живеещите от много години могат да придобият полезни контакти и съвети за живота в Канада. Всяка от трите църкви има и мултифункционална зала в сградата, където се организират концерти и чествания на големите празници.
Българите са един от малкото етноси в Торонто, които нямат свои ресторанти и заведения. Много българи работят в областта на услугите като търговци на коли, недвижими имоти и самолетни билети. Има също така адвокати, счетоводители и зъболекари. Въпреки че българи живеят във всички райони на Торонто, голям брой са в района на Pape and Danforth в така нареченият Greek Town.
Общността на българите в Отава е относително млада в сравнение с другите съседни български общности в Торонто и Монреал. Формирането на общността започва преди 1989 г. като има две големи нараствания в началото и края на 90-те години на XX век. Първата вълна е формирана от българи-емигранти напуснали България с т.нар. „кубински самолети“ и други канали през 1990 г. Основно това са хора обяви ли се за „бежанци“-преследвани от властите в родината си. Втората голяма вълна е между 1997 и 2000 г., когато в Отава се изгражда така наречената „Северна силициева долина“. Това е термин, използван за обозначаване на технологичните паркове, изградени в околностите на Отава и най-вече в предградието „Каната“. Много от емигрантите от тази вълна – програмисти и инженери по електроника и съобщителна техника – се заселват да живеят в „Каната“.
Общността се намира на териториите на две провинции – Онтарио и Квебек. Около 80% българите живеят в Отава (Онтарио), а останалите 20% в град Гатино (Квебек). Двата града са градове-близнаци, разположени на двата бряга на река Отава.
В началото на 21 век в Отава съществува ресторант с българско меню. Българите в Отава са един от малкото етноси, които нямат собствена църква. Те представляват основната група миряни в храма „Христос Спасител“, който е подчинен директно на Константинополската патриаршия и приютява православни християни в Отава, които нямат свой храм. През 1995 г. в резултат на разширението на общността се създава българско училище. Училището продължава да съществува и до днес с три класа на начално ниво и един гимназиален („кредитен“) клас.
Република България има два почетни консула в Канада